বা ড়িতে একের পর এক হেয়ার প্রডাক্ট আসতে শুরু করেছিল কিরা নাইটলি’র! লোকে ধরেই নিয়েছিল, চুল পড়ে যাওয়ার সমস্যায় ভুগছেন তিনি! এক সাক্ষাত্কারে কিরা বলেছিলেন, গত পাঁচ বছর ধরে তিনি পরচুলা ব্যবহার করছেন। আসলে গত পাঁচ বছর ধরে ছবির শ্যুটে পরচুলা পরছেন কিরা। কারণ শ্যুটের সময় অতিরিক্ত স্টাইলিং করার ফলে চুল পড়তে শুরু করেছিল তাঁর। তাই মানানসই উইগ পরে কাজ চালিয়ে নিতেন। যেমন ‘দ্য ডাচেস’ ছবির পুরো শ্যুটই উইগ পরে করেছিলেন কিরা।
আলাদা করে বলতে চাই না আমি নারীবাদী, মন্তব্য ড্যানিয়েলের
অভিনেতার মতে, যাঁরা মহিলাদের সম্মান করেন, তাঁদের যে আলাদা করে নিজেদের ‘নারীবাদী’ বলে ঘোষণা করতে হয়, সেটাই দুর্ভাগ্যের বিষয়। ‘‘আমার মনে হয় সেই সময়টা আমরা পেরিয়ে এসেছি, যখন আলাদা করে নারীবাদের কথা বলতে হতো। এখনও লোকে গলা ছেড়ে নিজেদের নারীবাদী বলে দাবি করে। আমার ধারণা এটা আলাদা করে না বললেও চলে,’’ বলেছেন ড্যানিয়েল র‌্যাডক্লিফ। ফিল্ম ইন্ডাস্ট্রিতে এখনও জোরালো নারীচরিত্রের অভাব বলে মনে করেন তিনি। ‘‘অনেক ছবিতেই অসাধারণ সব চরিত্র দেখতে পাই। কিন্তু মনে রাখার মতো নারীচরিত্র ক’টা দেখি বলুন?’’ প্রশ্ন তুলেছেন ২৭ বছর বয়সি অভিনেতা।